CELEX: 31985D0392
Language: el
Date: 1985-07-16 00:00:00
Title: 85/392/ΕΟΚ: Απόφαση της Επιτροπής της 16ης Ιουλίου 1985 που τροποποιεί για έβδομη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0392

85/392/ΕΟΚ: Απόφαση της Επιτροπής της 16ης Ιουλίου 1985 που τροποποιεί για έβδομη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 224 της 22/08/1985 σ. 0042 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Ιουλίου 1985  που τροποποιεί για έβδομη φορά την απόφαση 85/163/ΕΟΚ σχετικά με ορισμένα μέτρα προστασίας κατά του αφδώδους πυρετού στην Ιταλία  (85/392/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με την οδηγία 85/320/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομμικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 85/322/ΕΟΚ (4), και ιδίως το άρθρο 8,  την οδηγία 80/215/ΕΟΚ της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (5), όπως τροποποιήθηκε τελευταία με την οδηγία 85/321/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφδώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας της επιδημίας αφθώδους πυρετού, η Επιτροπή ενέκρινε ιδίως την απόφαση 85/163/ΕΟΚ της 6ης Φεβρουαρίου 1985 σχετικά με την ορισμένα μέτρα προστασίας κατά του αφδώδους πυρετού στην Ιταλία (7)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφδώδους πυρετού, η ασθένεια εντοπίζεται σε καθορισμένα τμήματα του εδάφους·  ότι είναι απαραίτητο να προσαρμοσθεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·  ότι όσον αφορά τα περιοριστικά μέτρα, σχετικά με τα κρέατα, η τοπική υγειονομική μονάδα μπορεί πειραματικά να θεωρηθεί σαν βασική περιφερειακή μονάδα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/163/ΕΟΚ της Επιτροπής τροποποιείται ως εξής:  1. Στο άρθρο 1 παράγραφος 2, η ημερομηνία «28 Ιουνίου 1985» αντικαθίσταται από την ημερομηνία «16 Ιουλίου 1985».  2. Στο άρθρο 2 παράγραφος 3, η ημερομηνία «28 Ιουνίου 1985» αντικαθίσταται από την ημερομηνία 16 Ιουλίου 1985».  3. Στο άρθρο 3 παράγραφος 3, η ημερομηνία «28 Ιουνίου 1985» αντικαθίσταται από την ημερομηνία «16 Ιουλίου 1985».  4. Το παράρτημα ατνικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση τρεις ημέρες μετά την κοινοποίησή της. Ενημερώνουν σχετικά την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 168 της 28. 6. 1985, σ. 36.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 168 της 28. 6. 1985, σ. 41.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 168 της 28. 6. 1985,σ. 39.  (7) ΕΕ αριθ. L 63 της 2. 3. 1985, σ. 23.   ΠΑΡΑΡΤΗΜΑ  1. Τμήματα του εδάφους που αποτελούν αντικείμενο περιορισμού στις συναλλαγές ζώντων ζώων:  - επαρχίες Avellino, Bari, Benevento, Campobasso, Caserta, Catanzaro, Cosenza, Ferrara, Foggia, Masa Carrara, Napoli, Taranto, Trento, και Salerno,  - κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Φεβρουαρίου 1985.  2. Τμήματα του εδάφους που αποτελούν αντικείμενο περιορισμού στις συναλλαγές νωπών κρεάτων και προϊόντων με βάση το κρέας:  α) επαρχία Bari: το έδαφος της τοπικής υγειονομικής μονάδας αριθ. 18: για τα κρέατα που λαμβάνονται από ζώα τα οποία έχουν σφαγεί μετά τις 3 Ιουνίου 1985 και για τα προϊόντα με βάση το κρέας που έχουν παρασκευασθεί με τα κρέατα αυτά·  β) επαρχία Avellino: το έδαφος των τοπικών υγειονομικών μονάδων αριθ. 1 και 2 επαρχία Catanzari· το έδαφος της τοπικής υγειονομικής μονάδας αριθ. 17: για τα κρέατα που λαμβάνονται από ζώα τα οποία έχουν σφαγεί μετά τις 24 Ιουνίου 1985 και για τα προϊόντα με βάση το κρέας που έχουν παρασκευασθεί με τα κρέατα αυτά·  γ) κάθε άλλο τμήμα του εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφδώδους πυρετού που διαπιστώθηκε μετά την 1η Ιουνίου 1985.